EUROOPAN YHTEISÖJEN KOMISSIO 
Bryssel, 25.11.1998 
KOM(1998)595 1opull. 
KOMISSION TIEDONANTO 
NEUVOSTOLLE JA EUROOPAN PARLAMENTILLE 
ENSIMMÄINEN VUOSITTAINEN KERTOMUS YRITYSVEROTUSTA JA 
VEROTUKSELLISIA VALTIONTUKIA KOSKEVIEN MENETTELYSÄÄNTÖJEN 
TÄYTÄNTÖÖNPANOSTA 
TILANNESELVITYS SÄÄSTÖSTÄ SAATAVIEN TULOJEN VEROTUSTA SEKÄ 
LÄHIYHTIÖIDEN VÄLISIIN KORKO- JA ROJALTIMAKSUIHIN SOVELLETTAVAA 
YHTEISTÄ VEROJÄRJESTELMÄÄ KOSKEVAN TYÖN EDISTYMISESTÄ 
1998 

1. JOHDANTO 
1. Komissio esitteli uuden globaalin lähestymistavan verotukseen liittyviin kysymyksiin 
Ecofin-neuvoston epävirallisessa kokouksessa Veronassa huhtikuussa 1996. 
Tavoitteena oli liittää verotus laajemmin yhteisön politiikkoihin ja erityisesti 
kiinnittää huomio taloudellisiin ja sosiaalisiin haittoihin, jotka johtuvat 
verokysymysten vähäisestä yhteensovittamisesta Euroopan unionissa. 
2. Uuden globaalin lähestymistavan mukaisia keskusteluja käytiin vuosina 1996 ja 1997 
korkean tason veropoliittisessa työryhmässä, jonka jäseninä ovat jäsenvaltioiden 
talous- ja valtiovarainministerien henkilökohtaiset edustajat. Komission tiedonanto 
"Toimenpidepaketti haitallisen verokilpailun poistamiseksi Euroopan unionissa" 
perustui näihin keskusteluihin. Kyseisen tiedonannon pohjalta neuvosto hyväksyi I. 
joulukuuta 1997 veropolitiikkaa ja erityisesti kolmesta verotoimenpiteestii koostuvaa 
pakettia koskevat päätelmät ' . 
3. Veropaketilla pyritään vähentämään yhtenäismarkkinoilla vielä esiintyviä 
vääristymiä, välttämään verotulojen huomattavia menetyksiä ja suuntaamaan 
verotuksen rakennetta työllisyyttä suosivampaan suuntaan. Päätelmiä tehdessään 
neuvosto painotti jäsenvaltioilla ja yhteisöllä perustamissopimuksen mukaisesti 
olevan toimivallan merkitystä. Lisäksi neuvosto tunnusti oikeudenmukaisen kilpailun 
myönteiset vaikutukset ja tarpeen vahvistaa Euroopan unionin ja sen jäsenvaltioiden 
kansainvälistä kilpailukykyä ja totesi, että verokilpailu saattaa johtaa myös 
verotustoimenpiteisiin, joilla on haitallisia vaikutuksia. 
Veropolitiikasta 1 päivänä joulukuuta 1997 annetut ECOFIN-neuvoston päätelmät (98/C2/01), liYVL 
C 2, 6.1.1998, s. 1. 
1 
4. Neuvosto ja neuvostoon kokoontuneet jäsenvaltioiden hallitusten edustajat pääsivät 
yhteisymmärrykseen yritysverotukseen sovellettavia menettelysääntöjä koskevasta 
päätöslauselmasta. Lisäksi neuvosto hyväksyi säästöjen verotusta koskevan tekstin. 
Komissio sitoutui 
• antamaan piakkoin direktiiviehdotukset säästöjen sekä yritysten välillä 
maksettavien korkojen ja rojaltien verotuksesta 
• laatimaan suuntaviivat valtiontukisääntöjen soveltamisesta välittömään 
yritysverotukseen liittyviin toimenpiteisiin. 
5. Menettelysääntöjen yhtenäisen ja tehokkaan täytäntöönpanon varmistamiseksi 
neuvosto kehotti komissiota esittämään neuvostolle vuosittain kertomuksen 
yritysverotukseen sovellettavien menettelysääntöjen täytäntöönpanosta ja 
verotuksellisten valtiontukien soveltamisesta. Neuvosto kehotti komissiota 
esittämään yritysverotuksen menettelysääntöjen täytäntöönpanoa koskevan 
kertomuksen kanssa vuosittain tilanneselvityksen säästöjen sekä yritysten välillä 
maksettavien korkojen ja rojaltien verotusta koskevan työskentelyn edistymisestä. 
Tähän tiedonantoon sisältyy komission ensimmäinen vuosittainen kertomus. 
2. YRITYSVEROTUKSEEN JA VEROTUKSELLISIIN VALTIONTUKIIN SOVELLETTAVIEN 
MENETTELYSÄÄNTÖJEN TÄYTÄNTÖÖNPANO 
2.1 MENETTELYSÄÄNNÖT 
6. Menettelysäännöt kattavat toimenpiteet, joilla todellista verotustasoa selvästi 
alennetaan verrattuna toimenpiteisiin, joita kyseisessä jäsenvaltiossa tavallisesti 
sovelletaan, nollaverotus mukaan lukien, ja jotka vaikuttavat tai voivat merkittävästi 
vaikuttaa taloudellisen toiminnan sijoittumiseen yhteisössä. Tällainen vcrotustaso voi 
johtua nimellisvcrokannasta, veropohjasta tai jostain muusta asiaankuuluvasta 
tekijästä. Menettelysääntöihin sisältyy lukuisia perusteita, jotka otetaan huomioon 
kun arvioidaan, ovatko kyseiset menettelysääntöjen soveltamisalaan kuuluvat 
toimenpiteet haitallisia, kun otetaan huomioon niiden mahdolliset vaikutukset 
yhteisössä. 
7. Hyväksyessään yritysverotuksen menettelysäännöt jäsenvaltiot sitoutuivat 
• pidättymään uusien haitallisten verotuksellisten toimenpiteiden käyttöönotosta 
• tarkistamaan voimassa olevia lakejaan ja omaksumiaan käytäntöjä ja muuttamaan 
tarvittaessa näitä lakeja ja käytäntöjä, jotta kaikki niihin sisältyvät haitalliset 
toimenpiteet poistettaisiin mahdollisimman pian ottaen huomioon neuvostossa 
tarkistusmenettelyn johdosta käydyt keskustelut 
• tiedottamaan toisilleen voimassa olevista tai suunnitelluista verotuksellisista 
toimenpiteistä, jotka mahdollisesti kuuluvat menettelysääntöjen soveltamisalaan 
• perustamaan työryhmän arvioimaan näiden menettelysääntöjen soveltamisalaan 
mahdollisesti kuuluvia verotuksellisia toimenpiteitä ja valvomaan kyseisiä 
toimenpiteitä koskevien tietojen toimittamista 
• edistämään haitallisten verotukseen liittyvien toimenpiteiden poistamiseen 
tähtäävien periaatteiden hyväksymistä kolmansissa maissa ja alueilla, joilla 
perustamissopimusta ei sovelleta. Erityisesti ne jäsenvaltiot, joilla on riippuvaisia 
tai niihin assosioituneita alueita tai joilla on erityisiä velvollisuuksia tai 
verotuksellisia etuoikeuksia muihin alueisiin nähden, sitoutuvat huolehtimaan 
perustuslakiensa puitteissa siitä, että näitä periaatteita noudatetaan kyseisillä 
alueilla. 
8. Ecofin-neuvosto päätti 9. maaliskuuta 1998 2 perustaa yritysverotukseen sovellettavia 
menettelysääntöjä käsittelevän työryhmän arvioimaan menettelysääntöjen soveltamis­
alaan mahdollisesti kuuluvia verotuksellisia toimenpiteitä ja valvomaan kyseisiä 
toimenpiteitä koskevien tietojen toimittamista. Yhteisellä päätöksellä Dawn 
Primarolo (Financial Secretary, Yhdistyneen kuningaskunnan valtiovarainministeriö) 
nimitettiin tämän työryhmän puheenjohtakan tehtävään kahdeksi vuodeksi. Lisäksi 
perustettiin kaksi alaryhmää, joiden puheenjohtajina toimivat Dawn Primarolo ja 
pääjohtaja Nolz (Itävallan valtiovarainministeriö) 3 . Alaryhmien tehtävänä oli tutkia 
alustavasti ne lukuisat mahdollisesti haitalliset toimenpiteet, jotka työryhmä oli 
päättänyt arvioida ensin. Alaryhmät raportoivat työnsä tuloksista työryhmälle. 
Tarkasteltavat toimenpiteet liittyvät konscrninsisäisiin palveluihin, rahoituspalve­
luihin ja offshore-yhtiöihin. 
9. Kaikki jäsenvaltiot ovat osallistuneet tietojen vaihtoon antamalla tietoja 
verotuksellisista toimenpiteistä, jotka saattavat kuulua menettelysääntöjen 
soveltamisalaan. Näihin kuuluvat könserninsisäiset palvelut, rahoituspalvelut ja 
ulkomaiset yksiköt, muut alakohtaiset toimenpiteet, alueelliset aloitteet ja muut 
toimenpiteet. Komissio on koordinoinut ja avustanut näiden tietojen antamisessa. 
Jäsenvaltiot ovat tarvittaessa antaneet yksityiskohtaista tietoa lainsäädännöstä ja 
hallinnollisista käytänteistä sekä yksityiskohtaisia selvityksiä toimenpiteistä, jotka 
kuuluvat kahden alaryhmän työkenttään. Komissio laati yhteenvedot kaikista 
alaryhmien tarkastelemista toimenpiteistä, jotta saataisiin perustiedot niiden 
tuottamasta hyödystä ja niihin liittyvistä ehdoista. 
Yritysverotukseen sovellettavia käytännesääntöjä käsittelevän työryhmän perustamisesta l) päivänä 
maaliskuuta 1998 annetut neuvoston päätelmät (98/C 99/01), EYVL C 99, 1.4.1998, s. 1. 
Yritysverotukseen sovellettavia käytännesääntöjä käsittelevälle työryhmälle perustettavista alaryhmistä 
6 päivänä heinäkuuta 1998 annetut neuvoston päätelmät. 
10. Komission tietojen mukaan jäsenvaltiot eivät ole ottaneet käyttöön uusia 
menettelysääntöjen mukaan haitallisia verotoimenpiteitä. Joitakin uusia toimenpiteitä 
on annettu työryhmän harkittavaksi. Komissio toteaa, että eräistä mahdollisesti 
menettelysääntöjen soveltamisalaan kuuluvista toimenpiteistä on jo luovuttu tai niitä 
ollaan poistamassa asteittain eräissä jäsenvaltioissa. 
11. Menettelysääntöjä käsittelevä työryhmä antaa neuvostolle 1. joulukuuta 1998 välira­
portin, jossa annetaan yksityiskohtainen selvitys menettelysääntöjen soveltamisalaan 
mahdollisesti kuuluvien toimenpiteiden arvioinnissa saavutetusta edistyksestä. 
12. Haitallisten verotoimenpiteiden poistamiseen tähtäävien toimenpiteiden hyväksymi­
seen pyritään mahdollisimman laajalla maantieteellisellä alueella. Tähän liittyen 
OECD:n neuvosto hyväksyi huhtikuussa 1998 kertomuksen haitallisesta verokilpai­
lusta, ja G7 -ryhmä on myös osoittanut sitoutuvansa haitallisen verokilpailun 
vastaiseen työhön. OECD:n kertomuksessa annetaan suuntaviivat haitallisten 
veroetuusjärjestelmien käsittelylle OECD:n jäsenvaltioissa, luettelon laatimiselle 
OECD:n veroparatiiseista ja haitallisia verokäytäntöjä käsittelevän foorumin 
perustamiselle, joka valvoo kertomukseen sisältyvien suositusten täytäntöönpanoa. 
2.2 VEROTUKSELLISET VALTIONTUET 
13. Jotkut yritysverotuksen menettelysääntöjen piiriin kuuluvat verotukselliset toimen­
piteet saattavat kuulua perustamissopimuksen 92-94 artiklan sisältämien valtiontukia 
koskevien määräysten soveltamisalaan. Komissio on menettelysääntöjen puitteissa 
sitoutunut julkistamaan suuntaviivat valtiontukisääntöjen soveltamisesta verotukselli­
siin valtiontukiin. Suuntaviivoista keskusteltiin jäsenvaltioiden asiantuntijoiden kans­
sa ja komissio hyväksyi suuntaviivat sisältävän tiedonannon 11. marraskuuta 1998.4 
4 Komission tiedonanto valtiontukisääntöjen soveltamisesta yritysten välittömään verotukseen, SEC 
(1998) 1800 lopullinen. 
14. Suuntaviivoilla pyritään selventämään valtiontukisääntöjen soveltamista välittömään 
yritysverotukseen liittyvissä tapauksissa. Suuntaviivat ovat osa laajempaa tavoitetta, 
jolla pyritään tehostamaan valtiontukisääntöjen soveltamista, jotta kilpailun 
vääristymiä voidaan vähentää yhtenäismarkkinoilla. 
15. Komissio tutkii tiedonannossa annettujen suuntaviivojen perusteella sille ilmoitetut 
verotukselliset tukijärjestelmät ja jäsenvaltioissa myönnetyt verotuet sekä voimassa 
olevat järjestelmät. Komissio ottaa huomioon jokaiseen yksittäistapaukseen liittyvät 
erityiset olosuhteet. 
3. SÄÄSTÖJEN SEKÄ YRITYSTEN VÄLISTEN KORKO- JA ROJALTIMAKSUJEN VEROTUSTA 
KOSKEVAN TYÖN EDISTYMINEN 
3.1 SÄÄSTÖJEN VEROTUS 
16. Komissio antoi toukokuussa 1998 5 ehdotuksen direktiiviksi säästöjen tuottamista 
korkotuloista. Ehdotus perustuu 1. joulukuuta 1997 pidetyssä Ecofin-neuvoston 
kokouksessa hyväksyttyihin keskeisiin näkökohtiin ja ottaa huomioon 
veropoliittisessa työryhmässä helmikuussa 1998 käydyt keskustelut. Komissio 
ehdotti käytettäväksi rinnakkain 20 prosentin lähdeveroa ja järjestelmää, jossa toisten 
jäsenvaltioiden veroviranomaisille annetaan verotusta koskevia tietoja. 
17. Ehdotus esitettiin neuvostolle kesäkuussa. Puheenjohtajamaa Itävalta on vienyt 
neuvotteluja eteenpäin neuvostossa ja neuvoston rahoituskysymyksiä käsittelevä 
työryhmä on pitänyt lukuisia kokouksia, joissa on keskusteltu ehdotukseen 
sisältyvistä näkökulmista. 
Ehdotus neuvoston direktiiviksi säästöjen korkojen muodossa luottamien 
tulojen tosiasiallisen vähimmäisverotuksen varmistamisesta yhteisössä K()M(1998) 295 lopullinen -
EYVLC212, 8.7.1998, s. 13. 
18. Euroopan parlamentti ja talous- ja sosiaalikomitea ovat aloittaneet direktiivi­
ehdotuksen käsittelyn. Kumpikin toimielin antaa todennäköisesti lausuntonsa vuoden 
1999 alkupuolella. 
19. Jotta yhteisön rahoitusmarkkinoiden kilpailukyky säilyisi maailmanlaajuisesti, 
vastaavat toimenpiteet tosiasiallisen verotuksen vähimmäistason varmistamiseksi 
tulisi hyväksyä mahdollisimman laajasti. Ecofin-neuvoston epävirallisessa kokouk­
sessa syyskuussa painotettiin kolmansiin maihin liittyvien ongelmien merkitystä. 
Tätä kysymystä päätettiin käsitellä nopeasti ja komissiota pyydettiin esittämään 
hahmotelmat ratkaisuiksi. Komission yksiköt oavt parhaillaan viimeistelemässä tätä 
asiakirjaa veropoliittisessa työryhmässä 12. marraskuuta 1998 käydyn laajan 
keskustelun pohjalta. 
3.2. YRITYSTEN VÄLISTEN KORKO- JA ROJALTIMAKSUJEN VEROTUS 
20. Komissio teki maaliskuussa 1998 ehdotuksen neuvoston direktiiviksi eri 
jäsenvaltioissa sijaitsevien lähiyhtiöiden välisiin korko- ja rojaltimaksuihin 
sovellettavaksi yhteiseksi verojärjestelmäksi 6 . Ehdotuksella pyritään poistamaan eri 
jäsenvaltioissa toimivien yritysten rajat ylittävää yhteistyötä haittaavat esteet, kuten 
esimerkiksi kyseisten maksujen kaksinkertainen verotus. 
21. Teknisen tason neuvottelut alkoivat neuvostossa Yhdistyneen kuningaskunnan 
puheenjohtajuuskaudella ja jatkuivat Itävallan puheenjohtajuuskaudella, jolloin 
neuvotteluissa pyrittiin direktiivin mahdollisen nopeaan hyväksymiseen. 
22. Talous- ja sosiaalikomitea antoi myönteisen lausunnon 1. heinäkuuta 19987. 
Euroopan parlamentti antoi myönteisen lausunnon 16. syyskuuta 1998. 
<) Ehdotus neuvoston direktiiviksi eri jäsenvaltioissa sijaitsevien lähiyhtiöiden välisiin korko- ja 
rojaltimaksuihin sovellettavaksi yhteiseksi verojärjestelmäksi, KOM(1998) 67 lopullinen, 4.3.1998 
EYVLC 123, 22.4.1998, s. 9. 
EYVLC284, 14.9.1998. 
4. Päätelmät 
23. Eurooppa-neuvosto sitoutui Cardiffissa 15.-16. kesäkuuta 1998 pidetyssä 
kokouksessa edelleen tukemaan verotuksen tehostamista ja ehkäisemään haitallista 
verokilpailua. Eurooppa-neuvosto piti myönteisenä uuden yritysverotukseen 
sovellettavia menettelysääntöjä käsittelevän työryhmän perustamista ja ryhmän 
aikomusta toimittaa neuvostolle alustava kertomus vuoden 1998 loppuun mennessä. 
24. Ecofin-neuvoston Wienissä syyskuussa 1998 pidetyssä epävirallisessa kokouksessa 
ministerit ilmaisivat vakaan sitoumuksensa, jonka mukaan veropaketti pannaan 
tinkimättä täytäntöön. Ministerit pitivät menettelysääntöjen täytäntöönpanoa erittäin 
tärkeänä ja he sopivat pyrkivänsä konkreettisiin tuloksiin säästöjen verotuksessa 
Saksan puheenjohtajuuskauden loppuun mennessä. 
25. Neuvostoa pyydetään 
• vastaanottamaan tämä ensimmäinen vuosittainen kertomus yritysverotukseen 
sovellettavien menettelysääntöjen täytäntöönpanosta ja verotuksellisista 
valtiontuista 
• kiinnittämään huomiota säästöjen sekä yritysten välisten korko- ja rojaltimaksujen 
verotusta koskevan työn edistymisestä annettavaan tilanneselvitykseen 
• vahvistamaan tavoite, jonka mukaan säästöistä saatavien tulojen verotuksesta 
annettavaa direktiiviehdotusta koskevissa neuvotteluissa on päästävä konkreettisiin 
tuloksiin vuoden 1999 kesäkuun loppuun mennessä 
• asettamaan yritysten välisistä korko- ja rojaltimaksuista annettavasta direktiivi­
ehdotuksesta käytäville neuvotteluille tavoitteeksi konkreettisten tulosten saavutta­
minen vuoden 1999 kesäkuun loppuun mennessä 
• vahvistamaan sitoumuksensa menettelysääntöjen nopeasta täytäntöönpanosta ja 
kehottamaan (haitallisen verokilpailun poistamiseen tähtäävän paketin puitteissa) 
menettelytapoja käsittelevää työryhmää saamaan menettelysääntöjen soveltamis­
alaan mahdollisesti kuuluvia toimenpiteitä koskevan arvion valmiiksi vuoden 
1999 kesäkuun loppuun mennessä. 

ISSN 1024-4492 
KOM(98) 595 lopullinen 
/\i3Xx\ JVX JVj x\ JL 
Luettelonumero : CB-CO-98-710-FI-C 
Euroopan yhteisöjen virallisten julkaisujen toimisto 
L-2985 Luxemburg ISSN 1024-4492 
KOM(98) 595 lopullinen 
/\i3Xx\ JVX JVj x\ JL 
Luettelonumero : CB-CO-98-710-FI-C 
Euroopan yhteisöjen virallisten julkaisujen toimisto 
L-2985 Luxemburg ISSN 1024-4492 
KOM(98) 595 lopullinen 
/\i3Xx\ JVX JVj x\ JL 
Luettelonumero : CB-CO-98-710-FI-C 
Euroopan yhteisöjen virallisten julkaisujen toimisto 
L-2985 Luxemburg FI 09 06 01 16